google/wiki40b huggingface dataset:
Maurice Glaize

Bakgrunn

Maurice Glaize kom fra en kunstnerisk begavet parisisk slekt. Hans far var arkitekt og hans bestefar var maleren Auguste-Barthélemy Glaize.

Karriere

Etter å ha studert arkitektur ble han uteksaminert i 1919 som DPLG-arkitekt i slutten av første verdenskrig. Han var han arkitektekspert hos Credit Foncier, først i Phnom Penh (Kambodsja), deretter i Saigon (Cochin), mellom 1928 og 1934. Fra 1934 til begynnelsen av 1936 var han arkitekt på Credit Foncier de Dakar (Senegal). Tilbake i Paris, la han fram sitt kandidatur til Den franske skole i Det fjerne østen (EFEO), ble medlem i slutten av 1936 og vendte tilbake til Kambodsja, hvor han var i Angkor fra oktober 1936. 
På Angkor ledet han utgravningen og restaureringen av Østre Mebon, Phnom Krom og Phnom Bo, samt begynte arbeidet på Preah Khan, Bayon og Angkor Thom. Han gjorde en rekke betydningsfulle funn, som skulpturer og steler (for eksempel Preah Khan-stelen), og skrev noen kritiske analyser om restaurasjonsmetodologier vedrørende Khmer-monumenter.

Hans forfatterskap

Ut over tallrike artikler i publikasjoner av EFEO, er Maurice Glaize kjent i den brede offentlighet gjennom utgivelsen av boken Monumentene i Angkorgruppen, hvis første utgave kom ut i 1944. Boken brukes fortsatt av besøkende. Den ble trykt på nytt i 1948, 1963 og 1993 og flere ganger siden da.
Will Robson Emilio Andrade

Karriere

Will startet sin profesjonelle karriere i Atlético Paranaense i 1992. Han har også spilt for Oita Trinita, Consadole Sapporo og Yokohama F. Marinos.
Will var toppscorer i J1 League 2001 med 24 mål.
Litlåbrua

Litlåbrua er en platebru i betong på 9 meter langs E6 i Grong kommune i Trøndelag. Broen ble åpnet i 1934.
Nicolas Sarkozy

Fra lokalpolitiker til minister

Sarkozys politiske karriere begynte da han var 23 år, da han ble medlem av bystyret i Neuilly-sur-Seine. Sarkozy var fra 1983 til 2002 ordfører i Neuilly-sur-Seine, en av de rikeste kommunene i Frankrike. Han var minister under styret til François Mitterrand i hans siste periode som president, 1993–1995.
Sarkozy var leder for Unionen for en folkebevegelse (UMP). Da Jacques Chirac satt som president var Sarkozy innenriksminister i regjeringen hans, deretter ble han utnevnt til minister for økonomi i Jean-Pierre Raffarins siste regjering mellom mars 2004 og mai 2005. Sarkozy ble utnevnt til innenriksminister igjen i Dominique de Villepins regjering, som satt ved makten i Frankrike i perioden 2005-2007.

Som president

Sarkozy var landets president fra 16. mai 2007. Han oppga å ville revitalisere den franske økonomien, lovet å gjenopplive arbeidsmoralen, fremme mer initiativ og bekjempe intoleranse blant befolkningen. I utenrikspolitikken ville han styrke handelsbåndene med Storbritannia og han gikk inn for et mye tettere samarbeid med USA, på det politiske plan.

Tap til Hollande

I presidentvalget i 2012 fikk Sarkozy nest flest stemmer (27,18%) i valgets første runde og møtte François Hollande fra Parti socialiste til den avgjørende valgomgangen 6. mai 2012, hvor Sarkozy tapte til François Hollande med 3.2 % eller 1 139 983 stemmer. Med dette trakk Sarkozy seg tilbake fra det politiske liv.

Mistanker om ulovligheter

I mars 2018 ble Nicolas Sarkozy satt i varetekt av det franske politiet og avhørt på grunn av mistanker om at han og hans parti før valget i 2007 kan ha mottatt ulovlige, skjulte økonomiske bidrag fra Libyas daværende leder Muammar Gaddafi.
Eccellenza

Eccellenza er det sjette nivået i italiensk fotball. Det er en regional liga, som består av 28 divisjoner, etter geografiske områder. Alle de 20 regionene i Italia er representert med minst én divisjon, med unntak av Piemonte og Aostadalen, som deler to divisjoner. Veneto, Toscana, Sicilia, Lazio, Emilia-Romagna og Campania, har 2 divisjoner hver, mens Lombardia har 3 divisjoner.
Østfoldmuseene

Historie

Stiftelsen ble etablert den 8. desember 2009 på Rød Herregård i Halden, og ble fra 1. januar 2010 et konsolidert museum.
Østfoldmuseenes stiftere er Østfold fylkeskommune, Moss kommune, Stiftelsen Fredrikstad Museum, Stiftelsen Halden historiske Samlinger, Stiftelsen Borgarsyssel Museum, Stiftelsen Folkenborg Museum, Stiftelsen, Haldenvassdragets Kanalmuseum og Hvaler kulturvernforening.
Det er etablert et felles museumsmagasin for Østfoldsmuseene i den gamle Trollull-fabrikken i Mysen. Magasinet ble åpnet 26. september 2012.

Avdelinger

Østfoldmuseene består av følgende museer og avdelinger: Borgarsyssel museum, Folkenborg museum, Moss by- og industrimuseum, Haldenvassdragets Kanalmuseum, Kystmuseet Hvaler, Museumstjenesten/ Østfold fylkes billedarkiv, Fredrikstad Museum og Halden historiske Samlinger.

Borgarsyssel Museum

Borgarsyssel museum ble stiftet i 1921 og ligger ved ruinen etter Nikolaskirken fra omkring 1115. Museet dokumenterer og formidler kulturhistorie fra hele Østfold fra middelalderen og fram til nå.

Folkenborg Museum

Folkenborg museum er et friluftsmuseum på Folkenborg i Eidsberg nær Mysen, med gårdstun og husmannsplass. Museet har samlinger av eldre og nyere landbrukshistorie.

Fredrikstad Museum

Fredrikstad museum ble grunnlagt i 1903, og er i dag et museum med kunst- og kulturhistoriske samlinger. Museet har utstillinger på fire avdelinger.

Halden historiske Samlinger

Halden historiske Samlinger har som formål å forvalte og formidle museumssamlingene og historiske arkiver. Stiftelsen Halden historiske Samlinger forvalter flere samlinger og museer.

Haldenvassdragets Kanalmuseum

Haldenvassdragets Kanalmuseum formidler kunnskap om det biologiske mangfold i skog og vassdrag.

Moss by- og industrimuseum

Moss by- og industrimuseum samler, bevarer og dokumenterer Moss bys sosiale, arkitektoniske og industrielle historie, med vekt på tidsskiftene i det 20. århundre.

Kystmuseet Hvaler

Kystmuseet Hvaler er Østfoldmuseenes avdeling for kystkultur. Museet ligger på Nordgården Dypedal på Spjærøy.

Museumstjenesten/ Østfold fylkes billedarkiv

Museumstjenestens arbeidsområder er knyttet til innsamling og bevaring av gjenstander, dokumentasjonsteknikker samt formidling generelt. Tjenestens geografiske arbeidsområde er hele Østfold fylke.

Storedal Kultursenter

Storedal Kultursenter er et park- og kulturanlegg som ligger i naturskjønne omgivelser i Skjeberg utenfor Sarpsborg.  Anlegget er skapt av kunstnere, naturvitenskapsfolk og hagearkitekter til et kulturanlegg for opplevelse av natur og kunst – for alle mennesker – men spesielt lagt til rette for synshemmede.

Trollull fellesmagasin

Trollull fellesmagasin er Østfoldmuseenes felles museumsmagasin. Magasinet ble åpnet i 2012, og er lokalisert i Mysen.
Njesuthi

Njesuthi er Sør-Afrikas nest høyeste fjell og er 3408 meter høyt. Njesuthi ligger i fjellkjeden Drakenberg Mountains på grensen til Lesotho. I nærheten ligger Sør-Afrikas høyeste fjell, Mafadi.
Anders Odden

Biografi

Anders er født i Stavanger og flyttet i barndommen til Råde. Han så ikke på TV som liten, og brukte mye av tiden til å høre på farens klassiske platesamling. Han visste ikke om rock før han var 7 år gammel, da hørte han Kiss og bestemte seg da at han ville bli musiker.
Hans dreining mot mer ekstrem metal startet etter å ha hørt samlealbumet Speed Kills i 1985. Denne plata introduserte han for band som Celtic Frost, Venom, Possessed, Voivod, Megadeth, Metallica og Slayer. Etter å ha prøvd seg på black metal band i bandet Slaught startet harn death metal bandet Cadaver i 1988 sammen med Ole Bjerkebakke.  
Cadaver ga ut Norgeshistoriens første death metal-album, Hallucinating Anxiety, på Earache Records i november 1990. Han var også med i bandet Apoptygma Berzerk fra 1992-1999 og 2003-2006, og startet doom-bandet Magenta i 1995. Da han ble også spurt om å bli med som konsertgitarist i Celtic Frost i 2006, sluttet han i Apoptygma Berzerk. Han turnerte Europa, USA, Canada og Japan med dem på Monotheist-turneen som endte i 2007. Han har gjennom karrieren vært gjestemusiker for blant annet Satyricon, The Young Gods, Ministry og flere.
Han har også jobbet som konsulent for musikkorganisasjonenen RIO, Tono, GramArt, MIC og MFO. Han er grunnlegger av musikkbransjetreffet IMC under Inferno Festivalen, og har hatt egen spalte på Heavymetal.no (Odden hjelper deg).
I april 2009 ble det offentliggjort på Satyricons side på Facebook at Odden erstatter Victor Brandt i Satyricon på bassgitar. 
I 2011 ga Odden ut boken «Piratliv» om norsk musikkbransje backstage.
I 2013 dannet Odden bandet Order sammen med Manheim, Messiah og René Jansen. Etter Jansens bortgang ble Stu Manx (The Yum Yums, Gluecifer mm) bassist i Order.
Antti Rinnes regjering

Antti Rinnes regjering er Finlands regjering fra 6. juni 2019. Regjeringen ledes av sosialdemokraten Antti Rinne, som leder det største partiet etter Riksdagsvalget i Finland 2019. Regjeringskoalisjonen består av Finlands sosialdemokratiske parti, Centern, Gröna förbundet, Vänsterförbundet og Svenska folkpartiet.
Finlands forrige statsminister, Juha Sipilä, deltok i regjeringsforhandlingene på vegne av Centern, men ønsket ikke å sitte i regjering.
Toppserien 2006

Kvalifisering

4. november: Grand Bodø – Liungen   1-0
5. november: Manglerud/Star – Klepp   0-1
8. november: Liungen – Grand Bodø     0-1
18. november: Klepp – Manglerud/Star   4-0

Klepp beholdt plassen i Toppserien, og Grand Bodø rykket opp for fjerde gang, en tangering av Fløyas rekord (imidlertid har Grand Bodø to nedrykk mer enn Fløya).
Schaanning

Schaanning er en norsk-dansk slekt som stammer fra Thisted i Danmark.
Slekten kom fra Danmark til Norge i 1785/87. Med Peder Christian Schaanning, om hans slekt vet vi svært lite. Han er nevnt med patronymet Christensen ved ett tilfelle. Men hans far skal ha båret navnet Tolbøl(kan ha vært etternavnet), og var degn i Thisted. Ellers skal Peder også ha hatt en eneste bror, som etterlot seg datteren Caroline Tolbøl. Hun hadde to søskenbarn, som av familien ble kalt tante Anna og Stina.

Peder Christian Christensen Schaanning (1769-1832)

han var født 7/10-1769 i 
Danmark han emigrete til Norge rundt 1785-1787 der han tok 
Dansk-juridisk embedseksamen ved Universitetet i København (før 1794). 
Han jobbet først på kontoret til Sorenskriver Wamberg i øvre Telemarken, deretter hos Sorenskriver Lange i Porsgrund, senere var han fullmektig hos sorenskriver Wessel ved Vestre Porsgrund. Så er han nevnt som «Constitueret Sorenskriver» i Øvre 
Telemarken-Procurator etter kongelig utnevnelse 
Giftet seg 20/3-1803 i Gjerpen kirke med Anne Cathrine Folkmand. Så ble han hentet inn av stattholder Harald Severin Løvenskiold med tittel av forvalter for å bestyre Løvenskiolds eiendom Fossum jernverk i nærheten av Skien. Denne stilling hadde han frem til sin død 29. desember 1832 kl 16:00. Etter hans død reiste Fossum jernverk et jernkors på hans grav i Gjerpen.
Dhuys et Morin-en-Brie

Befolkningsutvikling

Antall innbyggere i kommunen Dhuys et Morin-en-Brie
Referanse: INSEE
Gisseltakingen i den japanske ambassaden i Peru

Gisseltakingen og gisselaksjonen i den japanske ambassaden i Peru var en gisseltaking som skjedde i Perus hovedstad Lima og som varte 126 dager fra 17. desember 1996 til 22. april. 1997. Gisseltakerne bestod av 14 medlemmer fra den venstreekstreme geriljaen Tupac Amaru som snek seg inn i ambassaden under en mottakelse, forkledd som kelnere. Angriperne utløste minst en kraftig eksplosjon og to mindre eksplosjoner inne i boligen. Kvinner blant gislene, blant dem den peruanske presidenten Alberto Fujimoris mor og søster, fikk gå etter noen timer. På det meste var det 500 gisler i ambassaden.

Aksjonen

Den 22. april 1997 stormet peruanske soldater ambassaden. Alle de 14 gisseltakerne ble drept, mens bare ett av de gjenværende 72 gislene mistet livet. Det var ved 15:00 tiden (lokal tid) at ca. 100 bevæpnede soldater stormet området og klarte å overraske gisseltakerne mens de spilte fotball i ambassadens mottakelseshall. De fleste kom inn i ambassaden gjennom en 200 meter lang tunell, rett etter at de utløste en eksplosjon under ambassadens gulv. Like etter sprengte en annen gruppe kommandosoldater seg inn hoveddøra, og enda en gruppe stormet ambassaden bakfra. Gislene ble gjennom en personsøker varslet om at sikkerhetsstyrkene ville slå til. Få minutter før kommandosoldatene stormet inn, sendte de militære et budskap til den pensjonerte marineoffiseren Giampietri Rajas, som hadde klart å beholde personsøkeren. Beskjeden gikk derfra fra mann til mann.

Gisseltakernes krav

Gisseltakernes hensikt var å presse myndighetene til å løslate fengslede medlemmer av Tupac Amaru. Ingen fanger ble satt fri, men det ble innledet forhandlinger mellom regjeringen i Peru og geriljaen. Fujimori tilbød gisseltagerne å gå fri dersom de løslot samtlige gisler men avviste derimot alle krav om å sette fri fengslede geriljamedlemmer. Cubas leder Fidel Castro lovet å ta imot geriljaen, men dette tilbudet ble avvist av geriljaen.

Etterspill

Ifølge flere gisler inne i ambassaden ble flere av gisseltakerne tatt til fange og utsatt for summariske henrettelser av kommandosoldatene. Kroppene til de døde gisseltakerne ble senere undersøkt av flere fagfolk, hvorpå flere som hadde arbeidet for Det internasjonale krigsforbrytertribunalet for det tidligere Jugoslavia. De kunne bekrefte at åtte av gisseltaskerne var skutt i bakhodet .
I 2002 ble saken tatt opp av offentlige anklagere, men Perus høyesterett dømte saken til å ligge under militære domstoler; og soldatene ble der frikjent. Familiene til MRTA gisseltakerne fremmet en klage til den interamerikanske menneskerettighetskommisjonen IACHR, hvor de anklaget den peruanske staten for brudd på menneskerettighetene. IACHR aksepterte saken og har den under vurdering.
Eikespinner

Utseende

En ganske stor (vingespenn 58 – 90 mm), kraftig spinner, hunnen større og mye tyngre enn hannen. Det er stor forskjell mellom kjønnene. Hannen er mørk rødbrun og har kraftige, fjærformede antenner som er ca. halvparten så lange som forvingene og en forholdsvis slank bakkropp. Hunnen er okergul, med spinkle antenner som er ca. 1/3 så lange som forvingene, og en tykk, pølseformet bakkropp. Begge kjønn har et lite hode med reduserte munndeler, hårete fasettøyne, en kropp som er tett kledt med ganske lange hår, en liten, hvit flekk midt i forvingen og et hvitgult tverrbånd som går over begge vingeparene. Eikespinneren varierer en del i utseende inne utbredelsesområdet, stort sett blir den større jo lenger nord du kommer, mørkere på farge og med bredere lyst tverrbånd på vingene. Larven er lang og slank, mørkebrun til svart, sylindrisk, tett kledt med middels lange, lyse oppstående hår, i tillegg har den en del lange, hvitlige hår. Den har noen diffuse, hvite flekker langs sidene. Puppen ligger i en tett, oval, brunlig kokong av silke, som virker litt lodden. Den er rødlig på farge og kort og trinn.

Levevis

Larvene finnes på ulike busker og trær, i Norge oftest på røsslyng (Calluna vulgaris) eller bjørk (Betula spp.). Eik, som har gitt spinneren navn, blir veldig sjelden brukt i Norden, men er vanlig lenger sør i Europa. De lever enkeltvis. Utviklingen tar vanligvis to år. Den siste våren kommer larvene tidlig fram og sitter gjerne ytterst på et lyngskudd for å sole seg, slik at de kan få hevet kroppstemperaturen til et nivå der den kan være aktiv. Den utvokste larven spinner seg inn i en silkekokong (jevn og hard) mellom grenene på vertsplanten. Puppen kan overvintre én eller to ganger før den klekkes. Som mange andre spinnere er eikespinnerens larver sterkt utsatte for parasitter, blant andre den store snyltefluen Tachina grossa. Både larven og kokongen er kledt med irriterende hår som verner dem mot rovdyr. Disse kan forårsake mye kløe og utslett om man får dem på huden.
De voksne spinnerne er aktive fra slutten av juni til begynnelsen av august. De tar ikke næring til seg, men flyr bare for å parre seg. Hunnen flyr om natten, men mye av tiden sitter den bare i ro og sender ut feromoner. Hannen flyr om dagen, gjerne i solskinn, meget hurtig men vinglete. Man oppfatter den gjerne bare som noe brunt som for forbi i stor fart. Hannene kan lukte hunnene på mer enn 2 km avstand, og en stillesittende hunn kan ofte få besøk av flere hanner som parrer seg med den i løpet av kort tid – noen ganger kan flere hanner kjempe om tilgangen til den store hunnens kjønnsåpning. Når hunnen er parret, legger hun 200 – 300 egg som "bombes" ut over vegetasjonen når hunnen flyr over.

Utbredelse

Eikespinneren finnes gjennom det meste av Europa, videre østover til Altajfjellene. I Norge er den vanlig langs kysten i Sør-Norge og er funnet nord til det sørlige Nordland. Den flyr på tørre enger, buskmark og i åpen skog, i Norge er den særlig vanlig på lyngheier på Vestlandet.
Fagerstrand

Stedet

Fagerstrand ligger sentralt til i forhold til Oslo. Det tar en time å reise til Oslo via buss og båt. Alternativt 45-55 minutter med direktebussen som har to avganger tur/retur i rushtiden.
På Fagerstrand er det mange bademuligheter, og det finnes oppmonterte stupebrett og flytebrygge langs sjøkanten. Populære fritidssysler er fiske og båtlivet.
Det finnes to skoler på Fagerstrand, Myklerud skole og Bakkeløkka ungdomsskole. Bakkeløkka ungdomsskole vant skolebyggsprisen i 2002 og ble i 2005 demonstrasjonsskole.
«Fagerstrand» var også navnet på et fjernsynsprogram som ble filmet på Fagerstrand og sendt på TV 2 i første halvdel av 2005. Dette var et realityprogram som handlet om 12 forskjellige par som skulle samarbeide om å bygge et hus.
Stedet byr på varierte naturopplevelser og har mange strandområder, men også skogsområder. Merkede turstier til blant annet Tjernsbråtan hvor det ligger en speiderhytte.

Historie

Fagerstrand var opprinnelig navn på eiendommen som ligger rett ovenfor badestranda. Opprinnelig hete denne Grisebu, men i forbindelse med en eiendomsoverdragelse rundt år 1900 ble det endret til Fagerstrand, som så kom på kartet, og er etter hvert blitt navn på hele tettstedet.

Fagerstrand Idrettsforening

Fagerstrand IF (FIF) ble stiftet i 1968 og er en lokal klubb med eget klubbhus ved Myklerudbanen. Klubben hadde ved utgangen av 2005 462 medlemmer som var aktive i en eller flere grupper. Fotball, innebandy, håndball, allidrett og styrke.
Romerspurv

Beskrivelse

Fuglen likner gråspurv og er som denne en kraftig og litt lubben spurv på om lag 14–16 cm fra nebb til stjert. Hanner av romerspurv skilles fra gråspurvhannen ved at hodet er ensfarget kastanjebrunt (mangler gråspurvens grå isse) og ved at kinnet er kritthvitt og ikke gråaktig som hos gråspurven. Hunnen er svært lik gråspurvhunnen og er tilnærmet umulig å skille fra denne i felt.
Luther Forlag

Luther Forlag AS er blant Norges eldste eksisterende bokforlag, med røtter som går tilbake til 1860-årene. Forlaget har en luthersk kristen profil. Utgivelsene teller mellom 40 og 50 titler i året og inneholder både norsk og oversatt litteratur. Luther Forlag utgir teologiske fagbøker, konfirmantlitteratur, skjønnlitteratur, andaktsbøker, sangbøker, barne- og ungdomsbøker og bøker om kristen tro generelt.
Forlagsvirksomheten startet under navnet Lutherstiftelsen i 1868, med oppgave å produsere og distribuere «Skrifter af opbyggeligt Indhold». I 1974 ble forlaget utskilt fra Lutherstiftelsen og gikk sammen med Nomi Forlag og Sambåndets forlag til Luther Forlag.
I dag er Luther Forlag AS en virksomhet under Bok & Media Gruppen AS, som driver 26 bokhandlere i Norge. Forlagets formål er «å utgi byggende, god og allsidig litteratur. Utgivelse av kristen litteratur skal ha høy prioritet.»
I 2000 ble Avenir Forlag opprettet som et såkalt imprint under Luther Forlag. Avenir utgir bøker av noe mer allmenn karakter, med særlig fokus på barnebøker og gavebøker.
Sykepleier Carla Espinosa

Nurse Carla (ukjent mellomnavn) Espinosa er en fiktiv person spilt av Judy Reyes i den amerikanske TV-serien Scrubs, Helt sykt på norsk. Carla er gift med kirurgen Turk og sammen har de datteren Isabella Turk. Hun har vokst opp i Chicago, Illinois og er av dominikansk avstamning. Hvis hver sesong gjenspeiler et nytt år, er hun 39 år i 2009.

Familiehistorie

Carla har to søstre og en bror, Marco som lot som om han ikke kunne snakke engelsk. Moren hennes er død. Familien hennes kommer fra Den dominikanske republikk, noe Turk stadig vekk mistolker som at hun kommer fra Mexico eller Puerto Rico.

Trivia

Carla led av fødselsdepresjon etter at datteren Isabella Turk ble født og endte med å måtte bruke antidepressiva. Å bestemme over andre menneskers liv og gi dem råd om hva de bør gjøre er som crack for henne, og hun snakker flytende spansk. Hun er en av få personer som kommer overens med dr. Cox og dr. Kelso.
Bild

Bild, også kalt Bild-Zeitung, som tidligere var avisens offisielle navn, er en tysk tabloidavis. Regnet etter opplag er Bild den største avisen i Europa og den største avisen i verden utenfor Japan. Den utgis av det konservative mediekonsernet Axel Springer AG.
Avisen har utkommet siden 1952. Den var fra begynnelsen politisk konservativ og sterkt antikommunistisk. Et av forbildene for avisen var engelske Daily Mirror.
Bild er en av de internasjonalt mest kjente tabloidaviser. Sex, kriminalitet og krig spiller en stor rolle, og om kjendisstoff og sport skrives det også meget. Avisen er kjent for sine brutale artikler, særlig rettet mot krefter på venstresiden. Den spilte en viktig rolle i kampanjen mot studentopprørerne og venstreekstremister i 1968 og utover på 1970-tallet, noe som er tema i Heinrich Bölls kjente roman Katharina Blums tapte ære.
Avisen har et daglig opplag på 3,9 millioner. På 1980-tallet var opplaget over 5 millioner. Anslagsvis har avisen 12,11 millioner daglige lesere.
Robinsonelliana

Utseende

En middelsstor (12 millimeter), noe avlang oldenborre. Forkroppen er tett hårete. Antennene er ti-leddete med en sju-leddet vifte. Beina er kraftige.

Utbredelse

Slekten er utbredt på Madagaskar.
Duane Harmer

Oppvekst

Harmer vokste opp med å spille hockey for Mitchell Mindre Hockey lag i WOAA før tilbringe et år med St. Marys Lincolns Jr.B. klubben av Oha. Han var også en konkurransedyktig fotball spiller for flere klubber i den vestlige Ontario-området i løpet av årene.
Etter å ha spilt sesongen 1990/91 med Lincolns, ble Harmer valgt i 15. runde (to hundre og tjueniende samlet) av OHL's Welf Storm i mai 1991.
Harmer begynte sin karriere i Ontario Hockey League, spille for Welf Storm og Detroit Jr Red Wings. Som medlem av junior Red Wings, Harmer ofte var sammen med fremtidig NHL All-Star Bryan Berard.

Karriere

Han ble proff i 1995 og tilbrakte fire sesonger med Roanoke Express i East Coast Hockey League med sin beste sesong kom i 1997-98, hvor han skåret 10 mål og 40 assists på 50 poeng, leder team i assists. Han flyttet til American Hockey League men hadde begivenhetsløst staver med Lowell Lock Monsters og Providence Bruins og ville tilbrakte de neste tre årene glidende bevegelse AHL og ECHL lag. Harmer spilte i ECHL All-Star Game i løpet av 1998-1999 ECHL sesong og ble kåret til ECHL's andre All-Star Team i 1999-2000.
I 2003 flyttet Harmer til Europa og ble med i Trondheim Black Panthers i Norge. Etter to sesonger med Trondheim, flyttet han til Tyskland til å spille for EC Bad Tölz i 2. Eishockey-Bundesliga. Han gikk deretter tilbake til Norge og returnerte til Trondheim før han flyttet til Sveriges Eliteserie for Skellefteå AIK og spiller nå for Södertälje SK.
18. oktober 2008 signerte han med Tappara Tammerfors av SM-liiga, der han scoret seks poeng på 42 kamper. Harmer tilbake til Norge for å spille for Rosenborg IHK, som hadde spilt i Norge sine første divisjon i 2009-10 sesongen og offisielt signert en kontrakt med laget den 25. januar 2010.
Den 12. mars 2010, kunngjorde Harmer sin avgang.